CELEX: 32004R1386
Language: hr
Date: 2004-07-26
Title: Uredba Vijeća (EZ) br. 1386/2004 od 26. srpnja 2004. o izmjeni Odluke Komisije 2002/602/EZUČ o upravljanju određenim ograničenjima na uvoz određenih proizvoda od čelika iz Ruske Federacije

11/Sv. 80
            
            
               HR
            
            
               Službeni list Europske unije
            
            
               185
            
         32004R1386
   
               L 255/1
            
            
               SLUŽBENI LIST EUROPSKE UNIJE
            
         UREDBA VIJEĆA (EZ) br. 1386/2004
   od 26. srpnja 2004.
   o izmjeni Odluke Komisije 2002/602/EZUČ o upravljanju određenim ograničenjima na uvoz određenih proizvoda od čelika iz Ruske Federacije
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 133.,
   uzimajući u obzir prijedlog Komisije,
   budući da:
   
               (1)
            
            
               Sporazum o partnerstvu i suradnji o uspostavi partnerstva između Europskih zajednica i njihovih država članica s jedne strane i Ruske Federacije s druge strane (1), stupio je na snagu 1. prosinca 1997.
            
         
               (2)
            
            
               Članak 21. Sporazuma o partnerstvu i suradnji predviđa da trgovina proizvodima Europske zajednice za ugljen i čelik (dalje u tekstu „EZUČ”) treba biti uređena glavom III. tog Sporazuma, osim njegovog članka 15., i na temelju odredbi sporazuma o količinskim dogovorima u vezi s razmjenom proizvoda od čelika EZUČ-a.
            
         
               (3)
            
            
               EZUČ i Vlada Ruske Federacije su 9. srpnja 2002. sklopili takav sporazum o trgovini određenim proizvodima od čelika (2) (dalje u tekstu „Sporazum”), kojeg je EZUČ odobrio Odlukom Komisije 2002/603/EZUČ (3).
            
         
               (4)
            
            
               Ugovor o osnivanju Europske zajednice za ugljen i čelik istekao je 23. srpnja 2002. i Europska zajednica je preuzela sva prava i obveze koje je imao EZUČ.
            
         
               (5)
            
            
               Stranke su se u skladu s člankom 10. stavkom 2. Sporazuma suglasile da bi Sporazum trebalo nastaviti primjenjivati te da bi sva prava i obveze trebalo zadržati nakon takvog isteka.
            
         
               (6)
            
            
               Stranke su započele savjetovanja predviđena člankom 2. stavkom 4. Sporazuma i dogovorile veća količinska ograničenja iz Priloga II. radi proširenja Europske unije. Nadalje, stranke su se složile povećati količinska ograničenja s obzirom na Izjavu br. 1 Sporazuma o osnivanju uslužnih centara ruskih operatera unutar Europske unije. Ta povećanja podliježu novom sporazumu koji je stupio na snagu na dan potpisivanja (4).
            
         
               (7)
            
            
               Nadalje, Vlada Ruske Federacije zatražila je u skladu s člankom 3. stavkom 3. Sporazuma prijenos unutar odobrenih ograničenja za svaku grupu proizvoda, određenih količina količinskih ograničenja koja nisu korištena tijekom 2003. godine.
            
         
               (8)
            
            
               Odluku Komisije 2002/602/EZUČ (5) bi trebalo na odgovarajući način izmijeniti,
            
         DONIJELO JE OVU UREDBU:
   Članak 1.
   U Prilogu IV. Odluci 2002/602/EZUČ količinska ograničenja utvrđena za 2004. godinu zamjenjuju se količinskim ograničenjima iz Priloga ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. srpnja 2004.
      
         
            Za Vijeće
         
         
            Predsjednik
         
         B. BOT
      
   
   
      (1)  SL L 327, 28.11.1997., str. 3. Sporazum kako je zadnje izmijenjen Sporazumom između EZ-a i Vlade Ruske Federacije (SL L 9, 15.1.2004., str. 22.).
   
      (2)  SL L 195, 24.7.2002., str. 55.
   
      (3)  SL L 195, 24.7.2002., str. 54.
   
      (4)  SL L 255, 31.7.2004, str. 33.
   
      (5)  SL L 195, 24.7.2002., str. 38. Odluka kako je zadnje izmijenjena Uredbom (EZ) br. 886/2004 (SL L 168, 1.5.2004., str. 14.).
   
      PRILOG
      KOLIČINSKA OGRANIČENJA IZ ČLANKA 1.
      
                  Jedinica: tone
               
            
                  Proizvodi
               
               
                  2004.
               
            
                  
                     SA. Ravni proizvodi
                  
               
            
                  SA1. Navoji
               
               
                  „310 767 
               
            
                  SA1.a Toplovaljani navoji za ponovno valjanje
               
               
                  558 839 
               
            
                  SA2. Teška ploča
               
               
                  143 654 
               
            
                  SA3. Ostali ravni proizvodi
               
               
                  250 148 
               
            
                  SA4. Proizvodi od legura
               
               
                  101 120 
               
            
                  SA5. Ploče od legura u kvart formatu
               
               
                  22 208 
               
            
                  SA6. Hladnovaljane i obložene ploče od legura
               
               
                  97 561 
               
            
                  
                     SB. Dugi proizvodi
                  
               
            
                  SB1. Grede
               
               
                  31 440 
               
            
                  SB2. Žičane šipke
               
               
                  121 783 
               
            
                  SB3. Ostali dugi proizvodi
               
               
                  232 102 ”
               
            
                  
                     Napomena: SA i SB su kategorije proizvoda.
                  Od SA1 do SA6 i od SB1 do SB3 su skupine proizvoda.